
GROZĪJUMI JELGAVAS VALSTSPILSĒTAS PAŠVALDĪBAS DOMES 2025. GADA 26. JŪNIJA LĒMUMĀ NR.7/5 “JELGAVAS VALSTSPILSĒTAS PAŠVALDĪBAS IESTĀDES “JELGAVAS PAŠVALDĪBAS POLICIJA” NOLIKUMA IZDOŠANA”

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Saskaņā ar Pašvaldību likuma 10. panta pirmās daļas 8. punktu un pamatojoties uz iestādes restrukturizācijas pasākumiem, lai nodrošinātu Jelgavas valstspilsētas pašvaldības iestādes “Jelgavas pašvaldības policija” darbības optimizāciju un paaugstināt tās efektivitāti,

JELGAVAS VALSTSPILSĒTAS PAŠVALDĪBAS DOME NOLEMJ:
Izdarīt Jelgavas valstspilsētas pašvaldības domes 2025. gada 26. jūnija lēmuma Nr.7/5 Jelgavas valstspilsētas pašvaldības iestādes “Jelgavas pašvaldības policija” nolikumu izdošana” (turpmāk – Lēmums) pielikumā “Jelgavas valstspilsētas pašvaldības iestādes “Jelgavas pašvaldības policija” nolikums” (turpmāk – pielikums) šādus grozījumus:
1. Izteikt Lēmuma pielikuma 12. punktu šādā redakcijā:
“12.	Pašvaldības policijas priekšniekam ir viens vietnieks, kuru ieceļ un apstiprina amatā Pašvaldības policijas priekšnieks pēc iekšlietu ministra rakstveida piekrišanas saņemšanas.”.
2. Izteikt Lēmuma pielikuma 16. punktu šādā redakcijā:
[bookmark: _GoBack]“16.	Pašvaldības policijas priekšnieka vietnieka kompetence:
16.1. pilda Pašvaldības policijas priekšnieka pienākumus viņa prombūtnes laikā;
16.2. koordinē šādu savā tiešā pakļautībā esošo Pašvaldības policijas struktūrvienību darbu un ir tiesīgs parakstīt ar šo struktūrvienību darbu saistītu Pašvaldības policijas izejošo korespondenci:
16.2.1. Patruļpolicijas nodaļa;
16.2.2. Operatīvās vadības un atskurbtuves nodaļa;
16.2.3. Administratīvā procesa un iesniegumu izskatīšanas nodaļa;
16.2.4. Sabiedriskās kārtības nodaļa;
16.2.5. Nepilngadīgo likumpārkāpumu prevencijas grupa;
16.3. kā augstāka amatpersona pieņem lēmumus par personas pārsūdzētajiem lēmumiem administratīvā pārkāpuma lietās, saistībā ar savā tiešā pakļautībā esošo Pašvaldības policijas struktūrvienību amatpersonu pieņemtiem lēmumiem.”.
3. Lēmums stājas spēkā 2026. gada 10. augustā.


Domes priekšsēdētājs									M.Daģis

